Frederick Christoffel Eloff (18 Mei 1920 – 5 September 2013) was 'n eertydse Noord-Transvaalse rugbybaas en ’n voormalige voorsitter van die Internasionale Rugbyraad. Hy het ook vir Noord-Transvaal gespeel en het vir 26 jaar lank gedien as president van dié rugbyunie. Hy was ook 30 jaar lank 'n lid van die Suid-Afrikaanse Rugbyunie se uitvoerende komitee en het in 1993 ná die afsterwe van dr. Danie Craven as waarnemende president gedien. Eloff was ook 27 jaar lank 'n lid van die Internasionale Rugbyraad (IRB). Hy het vir 42 jaar by die Universiteit van Pretoria gewerk waar hy ook afgetree het. Hy het twee dogters en twee kleinkinders. Sy vrou, Valerie, het gedurende 2012 gesterf. Hy is vanuit die Gereformeerde kerk Pretoria-Brooklyn begrawe. Eloff matrikuleer aan die Hoërskool Pietersburg. Hierdie artikel is ’n saadjie. Voel vry om Wikipedia te help deur dit uit te brei.